ASIYESIKIA LA MKUU HUVUNJIKA GUU 
Naam kweli hawakukosea wahenga waliposema ya kwamba asiyesikia la mkuu huvunjika mguu. Hii ilikuwa na maana yake kwani walikua wanalenga watu baadhi ambao huwa hawasikilizi wazazi wao au wakuu wao na baadaye kujipata kwenye matatizo au huteleza.
Hapo zamani za kale palikuwa na binti mmoja aliyejulikana kama jina la Kidawa. Binti huyu alisikitika sana kwa sifa zake za urembo wa tausi. Hakika binti huyu alikua mrembo kupitiliza. Watu wengi walimsifia kwa urembo wake kwani alikuwa na rangi nzuri ya kama muingereza, shingo ya upanga na macho ya nurulaini. Binti huyu alikuwa na bahati ya mtende kwani vijana wengi walikuja kumletea pesa ya kumuona lakini pesa hizo zote alizikataa na kusema kwamba hataki kuolewa na watu maskini kwani yeye alikuwa mzuri na alifaa kuolewa na tajiri. Alizidi kuya na kiburi kwani alijigamba sana kuwa yeye ndio alikuwa maua kijiji hicho chote. 
Hakumheshimu mkubwa wala mdogo wazazi wake pia aliwaona kama kinyesi kwenye kitambaa. Aliwacha kutembea na watoto wenzake wenye umri mmoja na kujitenga pekee yake. Hakutaka kuongozana nao kwani aliwadharau kupitiliza na kujitia hamnazo kucheza ngoma atakazo. 
Siku nenda siku rudi tabia zake zilianza kudorora hadi hakukuwa na mtu wa kudhibiti kamwe kwani alianza kutoka nyumbani kwao usiku usiku kwenda mabaa kunywa vilevi na kurudi usiku wa manane akiwa amelewa pombe chakari hajijui wala hajitambui maskini.
Wazazi wake walijaribu juu chini kadri ya uwezo wao kumsihi lakini juhudi zao hazikufua dafu kwani maskio aliyaweka ntaa na akawa kiziwi. Hiyo ilikuwa tabia yake na mara nyingine huwa harudi nyumbani yeye hulala uko uko baa akizidiwa na ulevi. Alikua akitembea na kila mwanaume ili ampatie pesa za kutumia mahitaji yake ya urembo.
Alipoona hali si hali pale nyumbani na wazazi wake walikuwa wakimbania sana, aliamua kuondoka na kuhamia mjini. Huko alikuwa hapingwi na mtu yeyote wala kusumbuliwa. Wazazi wake walikuwa wanamtamani sana mwana wao. Walizidi kuteseka na kukonda kwa kumuuliza huku na kule lakini wapi. Hakuna juhudi yao iliyofua dafu kamwe. Aliamua kukaa na kusubiri neema ya mungu. 
Kidawa alizidi kujienjoi na kujivinjari maisha mjini. Katika safari zake za kwenda baa usiku usiku alikuwa akieenda pekee yake, kumbe kulikuwa na vijana ambao walikuwa wamemtegea ili kumbaka. Kidawa hakuwa anajua lolote. Alipokuwa akishuka kwenye gari ambalo lilimshukisha kando ya baa yake ya kila siku, pindi tu alipotua akiaanza kutembea. Aliona vijana watatu wakija kumziba njia.
Vijana wale walimbeba juu juu kwa nguvu kwa pamoja na hatimaye kumbaka wote wawili. Kidawa alifanyiwa kitendo kile na hatimaye kuzimia. Alijikuta akiwa ameamkia hospitalini kwenye kitanda akiwa amelazwa. Daktari alikuja na kumwambia ya kwamba aliletwa pale na msamaria mwema na kufanyiwa huduma. 
Madaktan wale walimuambia Kidawa kwamba alikuwa amebakwa na hatimaye kuathirika kwa ugonjwa wa ukimwi. Kidawa alishtuka na kwanza kulia. Daktari alimpa mahusia na kumwambia asikate tamaa kamwe kwani bado anaweza kuendelea kuishi. Safia aliamua kurudi nyumbani kwa wazazi wake na kuwaomba msamaha. Wazazi wake walimsamehe na kukubali ombi lake. Hii inatupa funzo ya kwamba wakubwa wanafaa kupewa heshima na sio kudharauliwa.

Question: Kidawa alitia nini kwenye maskio kadri asiwaheshimu wazazi wake?
Answer: Nta